সুনীল রোশন আপ্পুহামি
অমরাসিংহে আরাচ্ছিলাগে সুনীল রোশন আপ্পুহামি (ইংরেজি: Sunil Roshan; জন্ম: ৬ জুলাই ১৯৯৩; সুনীল রোশন নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব ডিফেন্ডার্স এবং শ্রীলঙ্কা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন। ২০১২–১৩ মৌসুমে, শ্রীলঙ্কান ক্লাব কলম্বোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কলম্বোরর হয়ে ৬ মৌসুম অতিবাহিত করার পর ২০১৮–১৯ মৌসুমে তিনি ডিফেন্ডার্সে যোগদান করেছেন। ২০১৬ সালে, সুনীল শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।